ΓΡΑΠΤΗ ΕΡΩΤΗΣΗ P-2528/00

υποβολή: Bart Staes (Verts/ALE) προς την Επιτροπή

(25 Ιουλίου 2000)

Θέμα: Μείωση των προγραμμάτων για την ενίσχυση των πιο μειονεκτικών ομάδων

Σύμφωνα με το πόρισμα πρόσφατης μελέτης ADE (Aide la Dcision Economique Βοήθεια στην Οικονομική Απόφαση), έχει αποδειχθεί ότι το πρόγραμμα για την ενίσχυση των πιο μειονεκτικών ομάδων, οι καλούμενες τράπεζες τροφίμων, συμβάλλει σημαντικά στον αγώνα κατά της φτώχειας στην Ευρώπη.

Η μείωση των πιστώσεων του προγράμματος θα έχει ως αποτέλεσμα ότι οι ανεγνωρισμένες φιλανθρωπικές οργανώσεις στα δεκαπέντε κράτη μέλη της ΕΕ δεν θα μπορούν πλέον να διαθέτουν τις απαιτούμενες ποσότητες κρέατος, προϊόντων γάλακτος και σιταριού. Το Πρόγραμμα Δράσης 2000 κατέδειξε ότι ο φόβος των ενδιαφερομένων οργανώσεων για ενδεχόμενη μείωση είναι δικαιολογημένος. Προκειμένου να διασφαλισθεί στο μέλλον η διαρκής λειτουργία των τραπεζών τροφίμων, η Επιτροπή πρέπει να δώσει το συντομότερο δυνατό διευκρινίσεις σχετικά με τα ακόλουθα:

1. Σχεδιάζει η Επιτροπή να μειώσει τον συνολικό προϋπολογισμό των προγραμμάτων για την ενίσχυση των πιο μειονεκτικών ομάδων; Εάν ναι, με ποιο τρόπο προτίθεται η Επιτροπή να πραγματοποιήσει τη μείωση; Ποια επιχειρήματα προβάλλει η Επιτροπή για να δικαιολογήσει αυτή την απόφαση, λαμβάνονταςπόψη την αδιαμφισβήτητη θετική συμβολή των εν λόγω προγραμμάτων στον αγώνα κατά της φτώχειας στην Ευρώπη (πβλ. μελέτη ADE); Πώς συμβιβάζονται οι στόχοι της Επιτροπής στον αγώνα κατά της φτώχειας με τη μείωση του προϋπολογισμού για τις τράπεζες τροφίμων;

2. Προτίθεται η Επιτροπή να εφαρμόσει στο μέλλον την τροπολογία του 1995 προκειμένου να δοθεί η δυνατότητα στα κράτη μέλη να προσαρμόσουν τα αποθέματα παρέμβασης ώστε να περιλάβουν τα προϊόντα που είναι απαραίτητα για τα εν λόγω προγράμματα, και τούτο σε συμφωνία με τον κανονισμό; Εάν όχι, γιατί αρνείται η Επιτροπή να εφαρμόσει την τροπολογία του 1995 δεδομένης της σημασίας της για τη διαρκή λειτουργία των τραπεζών τροφίμων;

3. Με ποιες εναλλακτικές προτάσεις προτίθεται η Επιτροπή να μεριμνήσει ώστε τα εκτελούμενα σήμερα προγράμματα για την ενίσχυση των πιο μειονεκτικών ομάδων να μπορούν να διαθέτουν αναλογικά τις ίδιες ποσότητες κρέατος, προϊόντων γάλακτος και σιταριού; Γιατί η Επιτροπή δεν έχει προετοιμάσει εναλλακτικές προτάσεις λαμβανομένηςπόψη της αδιαμφισβήτητης θετικής συμβολής των εν λόγω προγραμμάτων στον αγώνα κατά της φτώχειας στην Ευρώπη (πβλ. μελέτη ADE);

Απάντηση του κ. Fischler εξ ονόματος της Επιτροπής

(27 Σεπτεμβρίου 2000)

1. Από το 1988, έτος θέσεως σε εφαρμογή το πρώτου ετησίου προγράμματος ενίσχυσης στους απόρους στην Κοινότητα, ο προϋπολογισμός που χορηγήθηκε στην ενέργεια αυτή ανήλθε προοδευτικά από 100 σε 200 εκατ. ευρώ. Σταθεροποιήθηκε στο επίπεδο αυτό από το 1995. Το προσχέδιο προϋπολογισμού που διαβιβάστηκε από την Επιτροπή στην αρμόδια για τον προϋπολογισμό αρχή προτείνει να χορηγηθούν 200 εκατ. ευρώ για το οικονομικό έτος 2001.

2. Επειδή ενδιαφέρεται να θέσει σε εφαρμογή το μέτρο αυτό με τις καλύτερες συνθήκες για τις δικαιούχους φιλανθρωπικές οργανώσεις, η Επιτροπή τροποποίησε, ήδη από το 1995, τον κανονισμό (ΕΟΚ) αριθ. 3149/92 της Επιτροπής, της 29ης Οκτωβρίου 1992, περί λεπτομερών κανόνων για την χορήγηση τροφίμων προερχομένων από τα αποθέματα παρέμβασης στους απόρους της Κοινότητας(1), έτσι ώστε να μπορεί να διανείμει ένα προϊόν του οποίου το απόθεμα παρέμβασης προβλέπεται από το κοινοτικό δίκαιο αλλά το οποίο δεν είναι προσωρινά διαθέσιμο στα αποθέματα. Η Επιτροπή δεν δίστασε, ήδη από το 1996, να προσφύγει σάυτή τη δυνατότητα όταν οι περιστάσεις το επέτρεπαν. Δεν συγκαταλέγεται μεταξύ των προθέσεων της Επιτροπής να επανέλθει σάυτή την τροπολογία ή να παραιτηθεί, στο μέλλον, από την εφαρμογή της.

Κατά την εξέταση στο πλαίσιο της επιτροπής διαχείρισης του ετησίου προγράμματος 2000, στο τέλος του 1999, ορισμένες αντιπροσωπείες έθεσαν το ερώτημα εάν η Επιτροπή προτίθετο να εφαρμόσει τη διάταξη αυτή στο βόειο κρέας, το οποίο δεν ήταν πλέον διαθέσιμο στα αποθέματα παρέμβασης κατά το τέλος σημαντικών διαγωνισμών στους οποίους η Επιτροπή είχε προβεί και της μεταρρύθμισης της νομοθεσίας αγοράς σχετικά με αυτό το προϊόν. Η Επιτροπή ανέφερε ότι η έλλειψη διαθεσιμότητας του βοείου κρέατος στα αποθέματα παρέμβασης είχε πλέον χαρακτήρα διαρκείας λόγω της μεταρρύθμισης και όχι προσωρινό, και ότι δεν ενέπιπτε πλέον στο πεδίο εφαρμογής της τροπολογίας του κανονισμού (ΕΟΚ) αριθ. 3149/92, το 19995. Η εξέλιξη των αποθεμάτων στη διάρκεια του χρόνου επιβεβαίωσε την αξιολόγηση της Επιτροπής.

Θα πρέπει να προστεθεί ότι ο κανονισμός (ΕΟΚ) αριθ. 3149/92 αφορά την κοινή γεωργική πολιτική και όπως τοπογραμμίζει η μελέτη του συμβουλευτικού γραφείου ADE στην οποία αναφέρεται το Αξιότιμο Μέλος του Κοινοβουλίου, επιτρέπει τη διάθεση πλεονασματικών προϊόντων κοινοτικής προέλευσης τα οποίαπάρχουν στα αποθέματα παρέμβασης της Κοινότητας συνδυάζοντας συγχρόνως έναν κοινωνικό στόχο, δεδομένου ότι η διανομή γίνεταιπέρ των περισσότερο απόρων ατόμων της Κοινότητας (κανονισμός (ΕΟΚ) αριθ. 3730/87 του Συμβουλίου, της 10ης Δεκεμβρίου 1987, που καθορίζει τους γενικούς κανόνες για την παροχή τροφίμων από τα αποθέματα παρέμβασης σε ορισμένους οργανισμούς με σκοπό τη διανομή τους στα πιο άπορα άτομα της Κοινότητας(2)).

Στο βαθμό στον οποίο ένα προϊόν, στην προκειμένη περίπτωση το βόειο κρέας, ελλείπει πολύ καιρό πλέον από τα αποθέματα, ή εφόσον ένα προϊόν δεν θα μπορούσε ή δεν θα μπορούσε πλέον να θεωρηθεί ως αποθεματοποιητικό, το μέρος των πιστώσεων που αφιερώθηκαν για το προϊόν αυτό μπορεί να χορηγηθεί στην θέση σε διάθεση μεγαλυτέρων ποσοτήτων άλλων διαθεσίμων προϊόντων. Οι άλλες πηγές ανεφοδιασμού στις οποίες οι ενώσεις δεν έπαυσαν ποτέ να προσφεύγουν, παράλληλα με τα διαθέσιμα προϊόντα στο πλαίσιο του μέτρου αυτού, μπορούν στο εξής να χρησιμοποιούνται λιγότερο γιάυτά τα άλλα προϊόντα των οποίων οι μεγαλύτερες ποσότητες είναι διαθέσιμες στην παρέμβαση και επιπλέον για προϊόντα τα οποία δεν είναι ή δεν είναι πια διαθέσιμα στο πλαίσιο του κανονισμού (ΕΟΚ) αριθ. 3149/92.

3. Πρέπει ναπογραμμισθεί ότι τα διαθέσιμα προϊόντα στο πλαίσιο της ενέργειας αυτής έχουν τεθεί στη διάθεση ενώσεων οι οποίεςπήρχαν και λειτουργούσαν στα κράτη μέλη πριν την θέση σε εφαρμογή αυτού του προγράμματος και επομένως ανεξάρτητα από αυτό. Η πηγή δωρεάν ανεφοδιασμού που συνιστά αυτό προστέθηκε στις άλλες πηγές ανεφοδιασμού των δικαιούχων φιλανθρωπικών οργανώσεων και αντιπροσωπεύει γενικά περίπου 25 % του συνόλου των ανεφοδιασμών.

Άλλες πρωτοβουλίες καταπολέμησης της φτώχειας στην Ευρώπηπάρχουν ή μπορούν να αντιμετωπισθούν σε κοινοτικό επίπεδο, στο πλαίσιο των συνθηκών και της τήρησης της αρχής της επικουρικότητας. Έτσι η Επιτροπήπέβαλε πρόσφατα στο Συμβούλιο και το Κοινοβούλιο πρόταση προγράμματος κοινοτικής δράσης για την ενθάρρυνση της συνεργασίας μεταξύ των κρατών μελών με στόχο την καταπολέμηση του κοινωνικού αποκλεισμού(3)). Από τη στιγμή που θα θεσπισθεί το πρόγραμμα αυτό θα πρέπει να συμβάλει στην εξέταση με τα κράτη μέλη των θεμάτων φτώχειας και κοινωνικού αποκλεισμού στους διάφορους τομείς όπου τίθενται και να βοηθήσει την θέση σε εφαρμογή κοινών στόχων που το Συμβούλιο θα πρέπει να προσδιορίσει στο Ευρωπαϊκό Συμβούλιο της Νίκαιας τον Δεκέμβριο 2000.

(1) ΕΕ L 313 της 30.10.1992.

(2) ΕΕ L 352 της 15.12.1987.

(3) COM(2000)368 τελικό.